Document ID: /roh_data/filtered/fineweb-2-filterrobots_roh.jsonl.gz/72576

Fadri Stricker ha illuminà sia stalla uschè optimal sco pussaivel. La raschun: sa sentan las vatgas bain, dattan ellas dapli latg. Buna glisch procura per il bainstar da las vatgas. Glisch influenzescha era nus carstgauns. Quai sa Daniel Cathomen, manader da marketing tar la pli gronda firma da glisch en l’Europa. Ses mintgadi è da vender glisch. Ma tge è glisch per propi? L’expert d’astronomia Men Jon Schmidt, che tschertga la glisch en il spazi immens dal univers ha las explicaziuns e sa era declerar tge che ha manà ils trais sabis dal Orient a Bethlehem. E lura datti anc in experiment. L’illuminader Roland Koch creescha en il studio da RTR varsaquantas atmosferas, la fraida-polara e ses pendant la chalira-ardenta, l’atmosfera dal film noir e la futuristica. La fin è deditgada a l’atmosfera da Nadal!